

BIRŠTONO SAVIVALDYBĖS ADMINISTRACIJOS

DIREKTORIUS

ĮSAKYMAS

DĖL ŽEMĖS SKLYPO (KADASTRO NR. 6935/0001:207 NEMAJŪNŲ K. V.),   
ESANČIO BIRŠTONO SAV., BIRŠTONO SEN., GELEŽŪNŲ K.,

NAUDOJIMO PASKIRTIES IR BŪDO KEITIMO

2022 m. gruodžio 30d. Nr. (6.4.E.)-AVE-00381

Birštonas

Vadovaudamasi Lietuvos Respublikos teritorijų planavimo įstatymo 20 straipsnio 2 dalies 2 punktu, Lietuvos Respublikos žemės įstatymo 24 straipsnio 2 dalimi, Pagrindinės žemės naudojimo paskirties ir būdo nustatymo ir keitimo tvarkos bei sąlygų aprašu, patvirtintu Lietuvos Respublikos Vyriausybės 1999 m. rugsėjo 29 d. nutarimu Nr. 1073 „Dėl pagrindinės žemės naudojimo paskirties ir būdo nustatymo ir keitimo tvarkos aprašo patvirtinimo“, Žemės naudojimo būdų turinio aprašu, patvirtintu [Lietuvos Respublikos žemės ūkio ministro ir Lietuvos Respublikos aplinkos ministro   
2005 m. sausio 20 d. įsakymu Nr. 3D-37/D1-40 „Dėl Žemės naudojimo būdų turinio aprašo patvirtinimo“](http://www.infolex.lt/ta/57619), Birštono savivaldybės teritorijos bendrojo plano keitimu, patvirtintu Birštono savivaldybės tarybos 2019 m. gruodžio 6 d. sprendimu Nr. TS-212 „Dėl Birštono savivaldybės teritorijos bendrojo plano keitimo patvirtinimo“, Birštono savivaldybės teritorijos bendrojo plano sprendinių korektūros keitimo, patvirtinto Birštono savivaldybės tarybos 2019 m. gruodžio 20 d. sprendimu   
Nr. TS-213, grafiniu priedu – integruojamu „Birštono savivaldybės gyvenviečių ir kurorto plėtros specialiuoju planu“ – Geležūnų–Bučiūnų gyvenamosios teritorijos plėtros ribos, tvarkymo ir naudojimo reglamentų nustatymo brėžiniu (toliau – integruotas specialusis Birštono savivaldybės gyvenviečių planas) bei atsižvelgdama į žemės sklypo savininko (kadastrinis Nr. 6935/0001:207) 2022 m. spalio   
10 d. prašymą,

k e i č i u žemės sklypo (kadastro Nr. 6935/0001:207 Nemajūnų k. v.), esančio Birštono sav., Birštono sen., Geležūnų k., žemės naudojimo paskirtį iš „Žemės ūkio paskirties žemė“ į „Kitos paskirties žemė“, naudojimo būdą iš „Kiti žemės ūkio paskirties žemės sklypai“ į „Vienbučių ir dvibučių gyvenamųjų pastatų teritorijos“ pagal Birštono kurorto bendrojo plano sprendinių korektūros sprendinius (priedas – ištrauka iš integruoto specialaus Birštono savivaldybės gyvenviečių plano).

Šis įsakymas per vieną mėnesį nuo jo paskelbimo arba įteikimo dienos gali būti skundžiamas Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka Lietuvos Respublikos administracinių ginčų komisijos Kauno apygardos skyriui (Laisvės al. 36, Kaunas) arba Lietuvos Respublikos administracinių bylų teisenos įstatymo nustatyta tvarka Regionų apygardos administraciniam teismui bet kuriuose teismo rūmuose (Kauno rūmai, A. Mickevičiaus g. 8 A, Kaunas; Šiaulių rūmai, Dvaro g. 80, Šiauliai; Panevėžio rūmai, Respublikos g. 62, Panevėžys; Klaipėdos rūmai, Galinio Pylimo g. 9, Klaipėda).


Administracijos direktorė Jovita Tirvienė

Parengė

Marija Sorokina

2022-12-19

|  |  |
| --- | --- |
|  | Birštono savivaldybės administracijos direktoriaus  2022 m. gruodžio 30d.  įsakymo Nr. (6.4.E.)-AVE-00381  priedas |
|  |  |
| Ištrauka iš integruoto specialiojo Birštono savivaldybės gyvenviečių plano brėžinio (teritorijų planavimo dokumentas paskelbtas Birštono savivaldybės interneto portale https://birstonas.lt/bendrasis-planas/). | |

**

Paveikslėlis, kuriame yra stalas

Automatiškai sugeneruotas aprašymas